Gunita Ķiesnere
Gunita Ķiesnere (dzimusi Kuļikovska) ir latviešu arhitekte un uzņēmēja, augstskolu pasniedzēja. Jaunuzņēmuma Vividly dibinātāja un vadītāja. G. Ķiesnere dzimusi Jūrmalā. Studējusi Milānas Politehnikumā. Iekļauta Forbes sarakstā “30 talanti līdz 30 gadiem”, kā arī bijusi viena no runātājām TEDxRiga konferencē. Archipreneur apbalvojis Gunitu, pasludinot viņu par vienu no septiņām visvairāk iedvesmojošākajām sievietēm uzņēmējām arhitektūras jomā. 2016. gadā Gunita kopā ar partneriem izveidojusi jaunuzņēmumu Vividly, kas virtuālo realitāti uztver kā jaunu mediju labākas pilsētvides veidošanā. Gunita Ķiesnere ir Archi Tech Riga pasākumu idejas autore, arī jaunuzņēmuma Go VR Studio (šobrīd izstrādā virtuālās realitātes risinājumus uzņēmumam Vividly) dibinātāja. 2020. gadā kopā ar pilsētplānotāju Justīni Panteļējevu izveidoja digitālās pilsētplānošanas uzņēmumu "Vividly Urban Solutions". 2021. gadā kļuva par Vidzemes Augstskolas studiju programmas “Koka ēkas un ekobūves” virziena vadītāju, 2023. gadā kļuva par augstskolas paspārnē jaunveidotās Jaunās Būvniecības skolas vadītāju.